CELEX: 62012CA0303
Language: sk
Date: 2013-12-12 00:00:00
Title: Vec C-303/12: Rozsudok Súdneho dvora (piata komora) z  12. decembra 2013 (návrh na začatie prejudiciálneho konania, ktorý podal Tribunal de première instance de Liège — Belgicko) — Guido Imfeld, Nathalie Garcet/Belgické kráľovstvo (Sloboda usadiť sa — Rovnosť zaobchádzania — Daň z príjmov — Právna úprava, ktorej cieľom je zamedziť dvojitému zdaneniu — Príjmy pochádzajúce z iného štátu, ako je štát bydliska — Metóda oslobodenia od dane s výhradou progresívneho zdanenia v štáte bydliska — Čiastočné zohľadnenie osobnej a rodinnej situácie — Strata určitých daňových výhod spojených s osobnou a rodinnou situáciou pracovníka)

22.2.2014   
            
            
               SK
            
            
               Úradný vestník Európskej únie
            
            
               C 52/15
            
         Rozsudok Súdneho dvora (piata komora) z 12. decembra 2013 (návrh na začatie prejudiciálneho konania, ktorý podal Tribunal de première instance de Liège — Belgicko) — Guido Imfeld, Nathalie Garcet/Belgické kráľovstvo
   (Vec C-303/12) (1)
   
   (Sloboda usadiť sa - Rovnosť zaobchádzania - Daň z príjmov - Právna úprava, ktorej cieľom je zamedziť dvojitému zdaneniu - Príjmy pochádzajúce z iného štátu, ako je štát bydliska - Metóda oslobodenia od dane s výhradou progresívneho zdanenia v štáte bydliska - Čiastočné zohľadnenie osobnej a rodinnej situácie - Strata určitých daňových výhod spojených s osobnou a rodinnou situáciou pracovníka)
   2014/C 52/23
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Tribunal de première instance de Liège
   
      Účastníci konania pred vnútroštátnym súdom
   
   
      Žalobcovia: Guido Imfeld, Nathalie Garcet
   
      Žalovaný: Belgické kráľovstvo
   
      Predmet veci
   
   Návrh na začatie prejudiciálneho konania — Tribunal de première instance de Liège — Výklad článku 39 ES — Ustanovenia dohovorov a vnútroštátne právne predpisy týkajúce sa dvojitého zdanenia — Príjmy z pracovnej činnosti vyplácané a zdaňované v celom rozsahu v inom členskom štáte, než je štát bydliska — Čiastočné zohľadnenie osobnej a rodinnej situácie v štáte, v ktorom sú príjmy vyplácané — Výpočet dane z príjmu v členskom štáte bydliska podľa metódy oslobodenia od dane s výhradou progresívnosti — Strata daňových výhod súvisiacich s osobnou a rodinnou situáciou
   
      Výrok rozsudku
   
   Článok 49 ZFEÚ sa má vykladať v tom zmysle, že bráni uplatňovaniu daňovej právnej úpravy členského štátu, ako je právna úprava dotknutá vo veci samej, ktorá znemožňuje manželskému páru s bydliskom v tomto štáte a s príjmom pochádzajúcim tak z tohto štátu, ako aj z iného členského štátu, aby si uplatnil konkrétnu daňovú výhodu z dôvodu spôsobov jej uplatnenia, hoci by daný manželský pár na túto výhodu mal nárok, ak by ten z manželov, koho príjmy sú vyššie, nepoberal celý svoj príjem v inom členskom štáte.
   
      (1)  Ú. v. EÚ C 287, 22.9.2012.